Sauntara Brod mbabar akèh-akèhé karyané Kafka sing saiki didarbèni,[111] karyané Kafka wiwit diwigatèkaké kalangan sing luwih amba lan olèh aprésiasi. Brod rumangsa kangèlan ngatur buku cathetan Kafka srana kronologis. Salah sawijining masalah iku, Kafka kerep nulis ing bagéan séjé-séjé bukuné, sok-sokan ing tengah, sok-sokan saka mburi menyang ngarep.[112][113] Brod akèh sing ngrampungaké naskah Kafka sadurungé dibabar. Contoné, Kafka ninggalaké naskah Der Process sing ora dinomeri lan sawetara bab ya durung pepak lan naskah Das Schloss malah sawetara ukara-ukara ora rampung lan isiné isih ambigu;[113] Brod banjur nata bali bab-bab, nyunting tèks lan ngowahi titik.